stanford-oval/wikipedia huggingface dataset:
ลูปังฮีนีรัง

| คำแปล: แผ่นดินที่ได้เลือก |
| --- | --- |
Lupang Hinirang
สกอร์เพลงชาติฟิลิปปินส์ "ลูปังฮีนีรัง"
ชื่ออื่น: Bayang Magiliw ("บายังมากีลิว")   (ไม่เป็นทางการ)
เนื้อร้อง: โฆเซ ปาลมา, ค.ศ. 1899
ทำนอง: จูเลียน เฟลิเป, ค.ศ. 1898
รับไปใช้: 12 มิถุนายน ค.ศ. 1898 (ทำนอง) 26 พฤษภาคม ค.ศ. 1956 (เนื้อร้อง) 12 กุมภาพันธ์ ค.ศ. 1998 (ประมวลกฎหมาย)

ตัวอย่างเสียง
เพลงชาติฟิลิปปินส์ "ลูปังฮีนีรัง" (บรรเลง)ไฟล์ ช่วยเหลือ
 
ลูปังฮีนีรัง (ฟิลิปปินส์: Lupang Hinirang) คือชื่อของเพลงชาติฟิลิปปินส์ ทำนองประพันธ์ขึ้นเมื่อ ค.ศ. 1898 โดย จูเลียน เฟลิเป (Julián Felipe) เนื้อร้องฉบับปัจจุบันได้ปรับมาจากบทกวีภาษาสเปนชื่อ "ฟีลีปีนัส" ("Filipinas") ซึ่งประพันธ์โดยโฆเซ ปาลมา (José Palma) เมื่อ ค.ศ. 1899
เดิมทีแล้วเพลงลูปังฮีนีรังเป็นเพลงที่เกิดขึ้นเฉพาะเหตุการณ์ เพราะเพลงนี้เมื่อใช้เป็นเพลงชาติในช่วงที่ฟิลิปปินส์เป็นอิสระจากสเปนในระยะเวลาสั้น ๆ ก็ไม่ปรากฏว่ามีเนื้อร้องแต่อย่างใด และได้บรรเลงเฉพาะในพิธีประกาศเอกราชเมื่อวันที่ 12 มิถุนายน ค.ศ. 1898 เท่านั้น เมื่อสหรัฐอเมริกาเข้าครอบครองฟิลิปปินส์ต่อจากสเปน รัฐบาลอาณานิคมของสหรัฐฯ ได้บัญญัติออกกฎหมายเรื่องธงชาติซึ่งได้สั่งห้ามมีการบรรเลงเพลงนี้ กระทั่งถึงปี ค.ศ. 1919 กฎหมายดังกล่าวจึงถูกยกเลิก เพลงนี้จึงได้รับการแปลเนื้อร้องเป็นภาษาอังกฤษ และได้รับรองจากกฎหมายอย่างเป็นทางการในชื่อเพลง "Philippine Hymn" (เพลงสรรเสริญฟิลิปปิน) บทเพลงนี้ต่อมาได้มีการแปลออกเป็นภาษาตากาล็อกในช่วงคริสต์ทศวรรษที่ 1940 หลายสำนวน ต่อมาในปี ค.ศ. 1956 จึงได้เริ่มใช้บทร้องฉบับภาษาฟิลิปิโนหรือภาษาตากาล็อกแบบมาตรฐาน (มีการปรับแก้ใน ค.ศ. 1960) เป็นบทร้องเพลงชาติสืบมาจนถึงปัจจุบัน
คำว่า "ลูปัง ฮิรินัง" ในภาษาฟิลิปิโนหรือภาษาตากาล็อกมีความหมายว่า "แผ่นดินที่ได้เลือก" (Chosen Land) ในแหล่งข้อมูลภาษาอังกฤษบางแห่งได้แปลชื่อเพลงนี้ผิดพลาดเป็น "Beloved Land" หรือ "Beloved Country" ซึ่งอาจเป็นภาษาไทยได้ว่า "แผ่นดินอันเป็นที่รัก" อย่างไรก็ตาม คำแปล "แผ่นดินอันเป็นที่รัก" นั้น เป็นวลีที่แปลมาจากวรรคแรกของบทกวี "ฟีลีปีนัส" ซึ่งเริ่มด้วยวลี "Tiérra adorada" และเป็นคำแปลเดียวกับที่ใช้ในบทร้องภาษาฟิลิปิโนซึ่งขึ้นต้นว่า "Bayang Magiliw" ("บายัง มากีลิว") อันเป็นชื่อเพลงนี้อย่างไม่เป็นทางการอีกชื่อหนึ่ง
ดูเพิ่ม

ธงชาติฟิลิปปินส์
รายชื่อธงในประเทศฟิลิปปินส์
ตราแผ่นดินของฟิลิปปินส์
แหล่งข้อมูลอื่น

รัฐบัญญัติเลขที่ 8491 ว่าด้วยธงและสัญลักษณ์ของประเทศฟิลิปปินส์ เก็บถาวร 2007-12-05 ที่ เวย์แบ็กแมชชีน
สุรียานี อับดุลเลาะห์

| สุรียานี อับดุลเลาะห์ |
| --- | --- |
ชื่อท้องถิ่น: Suriani Abdullah
เกิด: เอ็ง หมิงจิง (Eng Ming Ching) 23 มกราคม พ.ศ. 2468 ซีเตียวัน อำเภอมันจุง รัฐเปรัก บริติชมาลายา
เสียชีวิต: 21 มีนาคม พ.ศ. 2556 (88 ปี) อำเภอสุคิริน จังหวัดนราธิวาส ประเทศไทย
อาชีพ: นักเขียน
คู่สมรส: เจ๊ะดะห์ อันยัง อับดุลเลาะห์ (สมรส 2498–2556)
บุตร: บุตรสาวหนึ่งคน
สุรียานี อับดุลเลาะห์ (มลายู: Suriani Abdullah) นามเดิม เอ็ง หมิงจิง (Eng Ming Ching; 23 มกราคม พ.ศ. 2468 – 21 มีนาคม พ.ศ. 2556) เป็นอดีตสมาชิกคณะกรรมการกลางพรรคคอมมิวนิสต์มาลายา
ประวัติ

สุรียานีเกิดเมื่อวันที่ 23 มกราคม พ.ศ. 2468 ที่เมืองซีเตียวัน รัฐเปรัก ซึ่งขณะนั้นยังเป็นส่วนหนึ่งของบริติชมาลายา สำเร็จการศึกษาจากโรงเรียนหนานหฺวา ณ ที่นั่นเธอได้รู้จักกับ Tu Lung Shan และอ๋อง บุ๋นหัว หรือเป็นที่รู้จักในนาม จีนเป็ง นักการเมืองผู้ฝักใฝ่คอมมิวนิสต์ กระทั่งสุรียานีเข้าร่วมพรรคคอมมิวนิสต์ใต้ดินมาลายาเมื่อ ค.ศ. 1940 เธอมีส่วนร่วมในการระดมคนและจัดตั้งกลุ่มแรงงานสตรีในหุบเขากินตา ต่อมาสุรียานีก็ได้รับการแต่งตั้งขึ้นเป็นสมาชิกของคณะกรรมการกลางใน ค.ศ. 1975
สุรียานีสมรสกับเจ๊ะดะห์ อันยัง อับดุลเลาะห์ (Cik Dat bin Anjang Abdullah) หรือเป็นที่รู้จักในนาม อับดุลเลาะห์ ซีดี (Abdullah CD) ซึ่งเป็นอดีตนักการเมืองพรรคคอมมิวนิสต์มาลายาเมื่อ พ.ศ. 2498 เธอจึงเปลี่ยนชื่อและเข้ารีตศาสนาอิสลามตามความเชื่อของสามี หลังการกวาดล้างคอมมิวนิสต์โดยทางการสหราชอาณาจักร สมาชิกพรรคคอมมิวนิสต์มาลายาหลายคนต้องหนีเข้าป่าและจับอาวุธขึ้นต่อสู้ จัดตั้งเป็นกรมกองกระจายตัวตามพื้นที่ต่าง ๆ แบ่งออกเป็น 10 กอง ซึ่งอับดุลเลาะห์ ซีดี เป็นผู้นำทหารกองร้อยที่ 10 (หรือเรียกว่า กรมสิบ) ที่เข้าไปเคลื่อนไหวในพื้นที่ประเทศไทย ดังพบการเคลื่อนไหวที่ตำบลดุซงญอ อำเภอระแงะ จังหวัดนราธิวาส ในช่วง พ.ศ. 2491 ก่อนเคลื่อนตัวมายังอำเภอสุคิริน จังหวัดนราธิวาส ในเวลาต่อมา
กระทั่งเกิดการลงนามเพื่อสันติภาพระหว่างพรรคคอมมิวนิสต์มาลายากับประเทศไทยและมาเลเซียเมื่อ พ.ศ. 2532 พรรคคอมมิวนิสต์มาลายาประกาศวางอาวุธและสลายตัวออกจากป่า ทางรัฐบาลไทยได้จัดสรรที่ดินทำกิน และสถานะผู้ร่วมพัฒนาชาติไทยแก่อดีตสมาชิกพรรคคอมมิวนิสต์มาลายาด้วยการจัดตั้งเป็นหมู่บ้านหลายแห่ง ซึ่งสุรียานีและสามีได้ลงหลักปักฐานอยู่ที่บ้านจุฬาภรณ์พัฒนา 12 ตำบลสุคิริน อำเภอสุคิริน จังหวัดนราธิวาส โดยสุรียานีอาศัยอยู่ร่วมกับสามีและบุตรสาวจนกระทั่งเธอเสียชีวิตลงใน พ.ศ. 2556 อย่างไรก็ตาม ทางการมาเลเซียปฏิเสธที่จะรับอดีตสมาชิกพรรคคอมมิวนิสต์กลับไปเป็นพลเมืองของมาเลเซียอีก และยังสงวนท่าทีดังกล่าวเรื่อยมาจนถึงปัจจุบัน
งานเขียน

สุรียานีเป็นผู้เขียนหนังสือ Rejimen Ke-10 dan Kemerdekaan ("กองร้อยที่ 10 และอิสรภาพ") บอกเล่าเรื่องราวของกองร้อยที่ 10 ของกองทัพปลดปล่อยชาติมาลายา และหนังสือ Memoir Suriani Abdullah: Setengah Abad Perjuangan ("ความทรงจำของสุรียานี อับดุลเลาะห์: การต่อสู้ครึ่งศตวรรษ")
สองแถว

รถสองแถวนิสสันในกรุงเทพมหานคร
รถสองแถวอีซูซุในแขวงสะหวันนะเขต ประเทศลาว
รถสองแถวโตโยต้าในจังหวัดชลบุรี
สองแถว (มลายู: dua baris; ลาว: ສອງແຖວ; [sɔ̌ːŋtʰíw]) เป็นรถยนต์ขนส่งผู้โดยสารใน ประเทศไทย และ ประเทศลาว ดัดแปลงมาจากรถกระบะ หรือ รถบรรทุกขนาดใหญ่ อาจจะใช้สำหรับเป็นแท็กซี่ หรือ รถโดยสารประจำทาง
รถสองแถวโตโยต้าในจังหวัดปทุมธานี
รถสองแถวฮีโน่ในจังหวัดสกลนคร
การให้บริการ > ลักษณะรถ

ตัวรถเป็นรถกระบะ หรือ รถบรรทุก แล้วนำรถไปดัดแปลงโดยการต่อเติมหลังคาที่ท้ายกระบะของรถ และใส่เบาะเป็น 2 แถว ฝั่งซ้าย และ ฝั่งขวา เพื่อเป็นที่นั่งของผู้โดยสาร ซึ่งเป็นที่มาของชื่อสองแถว
การให้บริการ > การให้บริการ

รถสองแถวให้บริการในพื้นที่ที่ได้รับสัมปทานจากหน่วยงานราชการ เช่น กรมการขนส่งทางบก เช่นเดียวกับรถโดยสารประจำทาง การใช้บริการคือโบกให้คนขับรถจอดเพื่อรับเรา แล้วขึ้นรถ แล้วกดกริ่งเพื่อให้คนขับจอดตามที่หมายเพื่อลงจากรถ แล้วจ่ายเงินให้คนขับรถ
ดูเพิ่ม

การขนส่งในประเทศไทย
รถตุ๊กตุ๊ก
สถานที่ท่องเที่ยว
ฟุตบอลทีมชาติอิรัก

ฟุตบอลทีมชาติอิรัก (อาหรับ: منتخب العراق لكرة القدم) เป็นทีมฟุตบอลตัวแทนของสาธารณรัฐอิรัก อยู่ภายใต้การควบคุมดูแลของสมาคมฟุตบอลอิรัก (IFA) ที่ก่อตั้งขึ้นในปี 1948 และได้เข้าร่วมเป็นชาติสมาชิกของฟีฟ่า ในปี 1950 จากนั้นได้เข้าเป็นสมาชิกของสมาพันธ์ฟุตบอลเอเชีย (AFC) ในปี 1970 และเป็นสมาชิกของสหพันธ์ฟุตบอลเอเชียตะวันตก (WAFF) ในปี 2000
ทีมชาติอิรักถือว่าเป็นทีมที่ประสบความสำเร็จอย่างมากชาติหนึ่งในกลุ่มประเทศแถบอาหรับ เคยเข้าแข่งขันในกีฬาโอลิมปิก 4 ครั้ง (1980,1984,1988,2004) โดยผลงานดีที่สุดของทีมชาติอิรักในการแข่งขันกีฬาโอลิมปิกคือการคว้าอันดับ 4 ในโอลิมปิก 2004 ที่ประเทศกรีซ และเคยผ่านเข้าไปเล่นฟุตบอลโลกรอบสุดท้าย 1 ครั้ง ในการแข่งขันฟุตบอลโลก 1986 ที่ประเทศเม็กซิโก
สำหรับผลงานในระดับทวีปเอเชียนั้นทีมชาติอิรักเคยได้เหรียญทองในการแข่งขันกีฬาเอเชียนเกมส์ 1982 ที่กรุงนิวเดลี สาธารณรัฐอินเดีย และสามารถสร้างประวัติศาสตร์คว้าแชมป์เอเชียนคัพ ซึ่งเป็นรายการใหญ่ที่สุดในทวีปเอเชียได้ 1 สมัย ในปี 2007
ส่วนในการแข่งขันในระดับภูมิภาค ทีมชาติอิรักเคยชนะเลิศการแข่งขันฟุตบอลชิงแชมป์เอเชียตะวันตก ในปี 2002 รวมถึงคว้าแชมป์ฟุตบอลรายการ อาหรับ เนชันส์คัพ ได้ถึง 4 สมัย (ปี 1964,1966,1984,1988)
นอกจากนี้ทีมชาติอิรักยังเคยได้รับเลือกจากสมาพันธ์ฟุตบอลเอเชีย (AFC) ให้เป็นทีมชาติยอดเยี่ยมประจำทวีปเอเชียถึง 2 ครั้ง (ปี 2003 และ 2007) โดยเป็นชาติเดียวในเอเชียตะวันตกที่เคยได้รับรางวัลนี้
ประวัติ > ยุคแรก

อิรักลงแข่งขันฟุตบอลในระดับชาติครั้งแรกกับทีมชาติโมร็อกโก โดยแข่งขันกันที่ประเทศเลบานอน ในปี ค.ศ. 1957  ซึ่งเสมอกันไป 3–3 จากนั้นได้เข้าร่วมการแข่งขันฟุตบอลโลกรอบคัดเลือกเป็นครั้งแรก ในการคัดเลือกฟุตบอลโลก 1974
ยุค 1970–1980 ถือเป็นยุครุ่งเรืองของวงการฟุตบอลในประเทศอิรัก โดยอิรักสามารถผ่านเข้าไปเล่นฟุตบอลโลกรอบสุดท้ายได้สำเร็จเป็นครั้งแรก ในฟุตบอลโลก 1986 ที่สหรัฐเม็กซิโก และผ่านเข้าไปเล่นในโอลิมปิก 3 ครั้งติดต่อกันในโอลิมปิกฤดูร้อน 1980 ที่กรุงมอสโก สหภาพโซเวียต, โอลิมปิกฤดูร้อน 1984 ที่ลอสแอนเจลิส สหรัฐอเมริกาและโอลิมปิกฤดูร้อน 1988 ที่กรุงโซล เกาหลีใต้
นอกจากนี้อิรักยังคว้าแชมป์เอเชียนเกมส์ 1982 , แชมป์อาหรับเนชันส์คัพ 4 สมัย ,แชมป์กัลฟ์คัพ 3 สมัย และคว้าอันดับ 4 ในเอเชียนคัพ 1976
ประวัติ > ฟุตบอลโลก 1986

ในฟุตบอลโลก 1986 รอบคัดเลือกรอบสุดท้าย โซนเอเชีย อิรักต้องแข่งขันกับทีมชาติซีเรีย โดยนัดแรกที่ดามัสกัสทั้งสองทีมเสมอกันไป 0–0  และนัดที่สองที่เมืองทาอิฟ อิรักสามารถเอาชนะไป 3–1 และผ่านเข้าสู่ฟุตบอลโลกรอบสุดท้ายได้เป็นครั้งแรกในประวัติศาสตร์
ในฟุตบอลโลก 1986 อิรักลงเล่นภายใต้การคุมทีมของ เอวาริสตู เดอ มาเชดู อดีตกองหน้าทีมชาติบราซิล ที่เคยค้าแข้งกับสโมสรฟุตบอลบาร์เซโลนาและเรอัลมาดริด โดยถูกจัดให้อยู่ในกลุ่มบี ร่วมกับทีมชาติปารากวัย, ทีมชาติเบลเยียม และทีมชาติเม็กซิโก โดยอิรักลงเล่นฟุตบอลโลกนัดแรกเมื่อวันที่ 4 มิถุนายน ค.ศ.1986 ด้วยการแพ้ทีมชาติปารากวัย 1–0 ที่สนามเนเมซิโอ ดิเอซ เมืองโตลูกา และมายิงประตูในฟุตบอลโลกได้เป็นครั้งแรกในการแข่งขันนัดที่สองที่แพ้ให้กับทีมชาติเบลเยียม 1–2  โดย อาเหม็ด รอฎีย์ ได้รับการบันทึกว่าเป็นผู้ยิงประตูแรกและประตูเดียวให้กับทีมชาติอิรักได้ในฟุตบอลโลก จากนั้นทีมชาติอิรักได้ลงแข่งนัดสุดท้ายในรอบแบ่งกลุ่มกับเจ้าภาพอย่างเม็กซิโก และแพ้ไป 1–0 ตกรอบไปในที่สุด
ประวัติ > ยุคมืด (1990-99)

ในช่วงยุครัฐบาลซัดดัม ฮุสเซน นั้น ทีมชาติอิรักควบคุมโดยลูกของประธานาธิบดีซัดดัม คือ อูเดย์ ฮุสเซน โดยภายใต้การควบคุมนั้น จะมีการลงโทษและข่มขู่อย่างแรง ไม่ว่าจะโดนให้ตัดขาถ้าขาดซ้อม หรือจับขังคุก เตะลูกบอลเหล็ก รวมไปถึงถูกเฆี่ยนด้วยแส้ด้วยไฟฟ้า ซึ่งการลงโทษนี้รวมไปถึง นักฟุตบอลที่ยิงลูกจุดโทษพลาดในการแข่งขันนัดสำคัญ  ซึ่งภายหลังจากที่ประเทศถูกคุมคามจากสหรัฐอเมริกาในช่วงปี 2546 ทีมชาติได้มีผู้จัดการคนใหม่เข้ามา คือ อัดนัน ฮามัด ซึ่งมีผลงานทำให้ทีมชาติอิรัก ผ่านรอบคัดเลือกในการแข่งขัน โอลิมปิก 2004 โดยชนะ ทีมชาติคอสตาริกา ทีมชาติโปรตุเกส และทีมชาติออสเตรเลีย โดยได้อันดับที่ 4 ในการแข่งขัน
ผู้เล่น > ผู้เล่นชุดปัจจุบัน

รายชื่อผู้เล่น 26 คนที่ถูกเรียกตัวในการแข่งขัน คิงส์คัพ 2023 ระหว่างวันที่ 4–12 กันยายน พ.ศ. 2566
ข้อมูลการลงเล่นและการทำประตูนับถึงวันที่ 16 มิถุนายน พ.ศ. 2566 หลังจากการพบกับ  โคลอมเบีย
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
|  | 1GK | ญะลาล ฮะซัน (captain) |  (1991-05-18) 18 พฤษภาคม ค.ศ. 1991 (33 ปี) | 72 | 0 |  อัซเซารออ์ |
|  | 1GK | Fahad Talib |  (1994-10-21) 21 ตุลาคม ค.ศ. 1994 (30 ปี) | 18 | 0 |  Sanat Naft Abadan  |
|  | 1GK | Ahmed Basil |  (1996-08-19) 19 สิงหาคม ค.ศ. 1996 (28 ปี) | 2 | 0 |  Al-Shorta |

|  | 2DF | Ali Adnan |  (1993-12-19) 19 ธันวาคม ค.ศ. 1993 (30 ปี) | 85 | 7 |  Mes Rafsanjan |
|  | 2DF | รีบีน ซูลากอ |  (1992-04-12) 12 เมษายน ค.ศ. 1992 (32 ปี) | 28 | 0 |  Brommapojkarna |
|  | 2DF | Manaf Younis |  (1996-11-16) 16 พฤศจิกายน ค.ศ. 1996 (27 ปี) | 15 | 1 |  Al-Shorta |
|  | 2DF | ฟรานส์ ปุตรอส |  (1993-07-14) 14 กรกฎาคม ค.ศ. 1993 (31 ปี) | 10 | 0 |  การท่าเรือ |
|  | 2DF | Merchas Doski |  (1999-12-07) 7 ธันวาคม ค.ศ. 1999 (24 ปี) | 3 | 0 |  Slovácko |
|  | 2DF | Ahmed Yahya |  (1997-05-27) 27 พฤษภาคม ค.ศ. 1997 (27 ปี) | 2 | 0 |  Al-Shorta |
|  | 2DF | Hussein Ali |  (2002-03-01) 1 มีนาคม ค.ศ. 2002 (22 ปี) | 0 | 0 |  เฮเรินเฟน |
|  | 2DF | Masies Artien |  (1993-08-08) 8 สิงหาคม ค.ศ. 1993 (31 ปี) | 0 | 0 |  Spakenburg |

|  | 3MF | Amjad Attwan |  (1997-03-12) 12 มีนาคม ค.ศ. 1997 (27 ปี) | 74 | 3 | Unattached |
|  | 3MF | Bashar Resan |  (1996-12-22) 22 ธันวาคม ค.ศ. 1996 (27 ปี) | 53 | 3 |  Qatar |
|  | 3MF | ฮุสซัยน์ อะลี |  (1996-11-29) 29 พฤศจิกายน ค.ศ. 1996 (27 ปี) | 49 | 6 | Unattached |
|  | 3MF | Ibrahim Bayesh |  (2000-05-01) 1 พฤษภาคม ค.ศ. 2000 (24 ปี) | 40 | 6 |  Al-Quwa Al-Jawiya |
|  | 3MF | Osama Rashid |  (1992-01-17) 17 มกราคม ค.ศ. 1992 (32 ปี) | 24 | 0 |  Vizela |
|  | 3MF | Amir Al-Ammari |  (1997-07-27) 27 กรกฎาคม ค.ศ. 1997 (27 ปี) | 17 | 1 |  Halmstads |
|  | 3MF | Ahmed Farhan |  (1999-01-01) 1 มกราคม ค.ศ. 1999 (25 ปี) | 7 | 0 |  Al-Shorta |
|  | 3MF | ซีดาน อิกบาล |  (2003-04-27) 27 เมษายน ค.ศ. 2003 (21 ปี) | 3 | 0 |  ยูเทรกต์ |
|  | 3MF | André Alsanati |  (2000-01-06) 6 มกราคม ค.ศ. 2000 (24 ปี) | 0 | 0 |  Sirius |

|  | 4FW | อัยมัน ฮุซัยน์ |  (1996-03-22) 22 มีนาคม ค.ศ. 1996 (28 ปี) | 62 | 14 | Unattached |
|  | 4FW | Mohanad Ali |  (2000-06-20) 20 มิถุนายน ค.ศ. 2000 (24 ปี) | 37 | 17 |  Al-Duhail |
|  | 4FW | Ali Al-Hamadi |  (2002-03-01) 1 มีนาคม ค.ศ. 2002 (22 ปี) | 6 | 0 |  AFC Wimbledon |
ชุดแข่งขัน

| ช่วงปี | ผู้สนับสนุน |
| --- | --- |
1984–1986:  อัมโบร
1986–1994:  อาดิดาส
1996:  พูมา
2004–2005:  แจ็ค แอนด์ โจนส์
2006:  อาดิดาส
2007:  อัมโบร
2008–2014:  พีค
2014:  อาดิดาส
2014–2019:  จาโค
2019–2020:  Givova
2020–2022:   อัมโบร
2022–:  จาโค
ผลงาน

ตัวหนา คือผลงานที่ดีที่สุดในรายการนั้นๆ
ผลงาน > ฟุตบอลโลก

1930 ถึง 1970 - ไม่ได้เข้าร่วม
1974 - ไม่ผ่านรอบคัดเลือก
1978 - ถอนตัว
1982 - ไม่ผ่านรอบคัดเลือก
1986 - รอบแรก
1990 ถึง 2022 - ไม่ผ่านรอบคัดเลือก
ผลงาน > เอเชียนคัพ

1956 ถึง 1968 - ไม่ได้เข้าร่วม
1972 - รอบแรก
1976 - อันดับ 4
1980 ถึง 1992 - ไม่ได้เข้าร่วม
1996 - รอบก่อนรองชนะเลิศ
2000 - รอบก่อนรองชนะเลิศ
2004 - รอบก่อนรองชนะเลิศ
2007 - ชนะเลิศ
2011 - รอบก่อนรองชนะเลิศ
2015 - อันดับ 4
2019 - รอบก่อนรองชนะเลิศ
2023 - รอบ 16 ทีมสุดท้าย
ผลงาน > เอเชียนเกมส์

1951 ถึง 1970 - ไม่ได้เข้าร่วม
1974 - รอบแรก
1978 - อันดับ 4
1982 - เหรียญทอง
1986 - รอบก่อนรองชนะเลิศ
1990 ถึง 2002 - ไม่ได้เข้าร่วม
2006 - เหรียญเงิน
2010 - ถูกแบน
2014 - เหรียญทองแดง
2018 - ถูกแบน
ผลงาน > เวสต์เอเชียนฟุตบอลเฟเดอเรชันแชมเปียนชิพ

2000 - อันดับ 3
2002 - ชนะเลิศ
2004 - อันดับ 4
2007 - รองชนะเลิศ
2008 - ถอนตัว
2010 - รอบรองชนะเลิศ
2012 - รองชนะเลิศ
ผลงาน > อาหรับเนชันส์คัพ

1963 - ไม่ได้เข้าร่วม
1964 - ชนะเลิศ
1966 - ชนะเลิศ
1985 - ชนะเลิศ
1988 - ชนะเลิศ
1992 ถึง 2002- ถูกแบน
2012 - อันดับสาม
ผลงาน > ผลงานอื่น ๆ

คิงส์คัพ : ชนะเลิศ (2023),  รองชนะเลิศ (2007)
อดีตผู้เล่นคนสำคัญ

ฮุสเซ็น ซะอีด
อาเหม็ด รอฎีย
ยูนิส มะห์มูด
นาชัต อักรอม
ยาซิร กอซิม
ดุรกอม อิสมาอีล
แหล่งข้อมูลอื่น

เว็บไซต์ทางการ เก็บถาวร 2020-11-28 ที่ เวย์แบ็กแมชชีน
Official Iraq national football team on FIFA.com
รัฐกะเหรี่ยง

| รัฐกะเหรี่ยง ကရင်ပြည်နယ် |
| --- | --- |
รัฐ
การถอดเสียงเป็นอักษรโรมัน
 • พม่า: ka.rang pranynai
   ธง
ที่ตั้งรัฐกะเหรี่ยงในประเทศพม่า
พิกัด: 17°0′N 97°45′E﻿ / ﻿17.000°N 97.750°E﻿ / 17.000; 97.750
ประเทศ:  พม่า
ภูมิภาค: ตะวันออกเฉียงใต้
เมืองหลัก: พะอัน
การปกครอง
 • มุขมนตรี: นางขิ่นตเวมิน (เอ็นแอลดี)
พื้นที่
 • ทั้งหมด: 30,382.8 ตร.กม. (11,730.9 ตร.ไมล์)
ประชากร (พ.ศ. 2557)
 • ทั้งหมด: 1,574,079 คน
 • ความหนาแน่น: 52 คน/ตร.กม. (130 คน/ตร.ไมล์)
เดมะนิม: ชาวกะเหรี่ยง
ประชากรศาสตร์
 • กลุ่มชาติพันธุ์: กะเหรี่ยง, มอญ, กะยัน, พม่า, ไทใหญ่, ปะโอ,  ยะไข่, พม่าเชื้อสายไท
 • ศาสนา: พุทธ, คริสต์, อิสลาม, ฮินดู, วิญญาณนิยม
เขตเวลา: UTC+6:30 (เวลามาตรฐานพม่า)
รหัส ISO 3166: MM-13
เว็บไซต์: www.kayinstate.gov.mm
กะเหรี่ยง หรือ กะยีน (พม่า: ကရင်; กะเหรี่ยงสะกอ: ကညီကီၢ်ဆဲၣ်; กะเหรี่ยงโป: ဖၠုံခါန်ႋကၞင့်) เป็นรัฐหนึ่งทางตะวันออกเฉียงใต้ของประเทศพม่า มีเมืองหลักคือพะอัน
อาณาเขตติดต่อ

รัฐกะเหรี่ยงมีตำแหน่งที่ตั้ง ดังนี้
ทิศเหนือ ติดต่อกับดินแดนสหภาพเนปยีดอ รัฐฉาน และรัฐกะยา
ทิศตะวันออก ติดต่อกับจังหวัดแม่ฮ่องสอนและจังหวัดตาก (ประเทศไทย)
ทิศใต้ ติดต่อกับจังหวัดกาญจนบุรี (ประเทศไทย) และรัฐมอญ
ทิศตะวันตก ติดต่อกับรัฐมอญและภาคพะโค
การแบ่งเขตการปกครอง

การปกครองของรัฐกะเหรี่ยงมี 6 จังหวัด แต่ละจังหวัดแบ่งเป็นอำเภอรวม 7 อำเภอ ดังนี้
| จังหวัด> อักษรไทย | จังหวัด> อักษรพม่า | จังหวัด> อักษรโรมัน | อำเภอ> อักษรไทย | อำเภอ> อักษรพม่า | อำเภอ> อักษรโรมัน |
| --- | --- | --- | --- | --- | --- |
|  พะอัน |  ဘားအံ |  Hpa-An |  พะอัน |  ဘားအံ |  Hpa-An |
|  พะอัน |  ဘားအံ |  Hpa-An |  ไล่ง์-บแหว่ |  လှိုင်းဘွဲ့ |  Hlaingbwe |
|  เมียวดี |  မြဝတီ |  Myawaddy |  เมียวดี |  မြဝတီ |  Myawaddy |
|  ก่อกะเระ |  ကော့ကရိတ် |  Kawkareik |  ก่อกะเระ |  ကော့ကရိတ် |  Kawkareik |
|  ผาปูน |  ဖာပွန် |  Hpapun |  ผาปูน |  ဖာပွန် |  Hpapun |
|  ตานดองจี้ |  သံတောင်ကြီး |  Thandaunggyi |  ตานดองจี้ |  သံတောင်ကြီး |  Thandaunggyi |
|  จาอี้นเซะจี้ |  ကြာအင်းဆိပ်ကြီး |  Kyainseikgyi |  จาอี้นเซะจี้ |  ကြာအင်းဆိပ်ကြီး |  Kyainseikgyi |
การคมนาคมขนส่ง

รัฐกะเหรี่ยงมีสนามบิน 2 แห่งคือ สนามบินผาปูนและสนามบินพะอัน แต่ก็ไม่ได้เปิดใช้ในกิจการสาธารณะ
ประชากร

ประชากร 1,431,377 คน
ความหนาแน่น 122 คนต่อตารางไมล์
เชื้อชาติ ส่วนใหญ่เป็นเผ่าเป็นชาวกะเหรี่ยง มอญ พม่า ปะโอ ไทใหญ่  และยะไข่
ศาสนา ได้แก่ ศาสนาพุทธ ศาสนาคริสต์ และเลเก
ประเพณีท้องถิ่น

ตีกลองกบหรือพาสี่
รำตง
อุ่นเรือน
สุขพร วงศ์เชียงคำ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สุขพร วงศ์เชียงคำ
วันเกิด:   (1992-03-09) 9 มีนาคม ค.ศ. 1992 (32 ปี)
สถานที่เกิด:  แขวงจำปาศักดิ์, ประเทศลาว
ส่วนสูง:  155 ซม.
ตำแหน่ง:  กองหน้า, กองกลาง
ข้อมูลสโมสร
สโมสรปัจจุบัน:  นครศรีฯ ยูไนเต็ด
หมายเลข:  7
สโมสรเยาวชน
:  เอซร่า เอฟซี
สโมสรอาชีพ*
| ปี |  ทีม |  ลงเล่น |  (ประตู) |
| 2012 |  เอซร่า เอฟซี |  30 |   |
| 2012–2013 |  กระบี่ เอฟซี |  26 |  (9) |
| 2014 |  พิษณุโลก เอฟซี |  2 |  (0) |
| 2014 |  กัลฟ์ สระบุรี |   |   |
| 2015 |  ล้านช้าง ยูไนเต็ด |  20 |   |
| 2016 |  เอซร่า เอฟซี |   |   |
| 2016 |  ล้านช้าง ยูไนเต็ด |  26 |   |
| 2017 |  เวียงจันทน์ ยูไนเต็ด |  14 |   |
| 2018 |  ศรีสะเกษ เอฟซี |  4 |  (1) |
| 2019 |  ชัยนาท ฮอร์นบิล |  15 |  (1) |
| 2020 |  พีที ประจวบ |  1 |  (0) |
| 2020–2021 |  อุทัยธานี |  14 |  (0) |
| 2021 |  อุดรธานี |  15 |  (3) |
| 2022 |  มหาวิทยาลัยเกษตรศาสตร์ |  14 |  (0) |
| 2022–2023 |  ตราด |  31 |  (0) |
| 2023– |  นครศรีฯ ยูไนเต็ด |  4 |  (0) |
ทีมชาติ‡
|  |  U-13,16,19,23 |   |   |
| 2010– |  ทีมชาติลาว |  55 |  (15) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 เมษายน ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 กันยายน ค.ศ. 2012
สุขพร วงศ์เชียงคำ หรือ สุกอาพอน วงเจียงคำ (ลาว: ສຸກອາພອນ ວົງຈຽງຄໍາ; เกิดวันที่ 9 มีนาคม ค.ศ. 1992 ที่แขวงจำปาศักดิ์ ประเทศลาว) เป็นนักฟุตบอลชาวลาว ล่าสุดเขาลงเล่นให้กับสโมสรนครศรีฯ ยูไนเต็ด ในไทยลีก 2 เล่นในตำแหน่งกองกลาง เขาเคยเล่นให้แก่พิษณุโลก ในไทยลีกดิวิชั่น 1 ก่อนกัลฟ์ สระบุรีได้มีการทาบทามไปเล่น หลังจากนั้นลีกบ้านเกิดสนใจได้มีการติดต่อและบรรลุข้อตกลงเลยกลับมาเล่นให้กับล้านช้าง ยูไนเต็ด และเขาเป็นสมาชิกคนหนึ่งของฟุตบอลทีมชาติลาว
ประวัติ

เมื่อครั้งที่ สุขพร วงศ์เชียงคำ ดำรงตำแหน่งกองหน้าของทีมชาติลาวในการแข่งขันเอเอฟเอฟ ซูซูกิ คัพ 2010 ที่ประเทศอินโดนีเซีย เอเอฟเอฟ ซูซูกิ คัพ 2012  ที่ประเทศมาเลเซีย และ ประเทศไทย เป็นเจ้าภาพร่วมกันเอเอฟเอฟ ซูซูกิ คัพ 2014 ที่ประเทศสิงคโปร์ และประเทศมาเลเซีย เป็นเจ้าภาพร่วมกัน แล้วทางสโมสรฟุตบอลจังหวัดกระบี่ก็ได้ทาบทามให้เขาเข้าร่วมทีมในเวลาต่อมา ซึ่งได้รับการกล่าวว่าเป็นแนวรุกที่เด่นในด้านความเร็วในช่วงต้นเกม และเป็นนักเตะตัวนำแห่งสโมสรฟุตบอลจังหวัดกระบี่ โดยมีผลงานของเขาที่ได้รับการกล่าวถึง อาทิ การเป็นผู้ช่วยให้ทีมชนะสโมสรฟุตบอลบางกอก จากการทำ 2 ประตู ในไทยลีกดิวิชั่น 1 2555
ภายหลังจากที่ สุขพร วงศ์เชียงคำ ได้มีส่วนช่วยให้ทีมสโมสรฟุตบอลจังหวัดกระบี่อยู่ในอันดับ 6 ของยามาฮ่าลีกวัน 2555 แล้ว ทางสโมสรของอินโดนีเซียได้ยื่นข้อเสนอทาบทามให้เขาร่วมทีมในฤดูกาลหน้าด้วยค่าตัวที่กว่า 3.5 ล้านบาท ในช่วงที่สุขพรมีสัญญาอยู่กับสโมสรฟุตบอลจังหวัดกระบี่อีก 1 ปี
แหล่งข้อมูลอื่น

Goal.com เก็บถาวร 2016-03-26 ที่ เวย์แบ็กแมชชีน profile
| ด ค กผู้เล่นชุดปัจจุบันของสโมสรฟุตบอลนครศรีฯ ยูไนเต็ด  |
| --- | --- |
 1 รัฐภูมิ  4 นฤพล  7 สุขพร  9 ธนินนัทธ์  10 นางาซากิ  11 อดิเทพ  13 ณัฐภูมิ  14 เปาลิสตา  15 รัฐกร  16 อันตอนิโอ  17 อับดุสสาลาม  18 อดิศักดิ์  19 วิชิตชัย  20 กุสตอว์  21 ประกิต  26 ภูมิพัฒน์  27 วรวุฒิ  30 ชาคร  31 วันเฉลิม  34 นรงฤทธิ์  36 เพชรรัตน์  37 จักรกฤษ  38 ทักดนัย  44 กิตติพงศ์  45 อดิศร  71 เอกลักษณ์  98 ศิวรุต  หัวหน้าผู้ฝึกสอน: ธงชัย
หม่า

| หม่า |
| --- | --- |
"หม่า" ในอักษรปกติ
การออกเสียง: Mǎ (พินอิน) Má, Bé (ไป๋ฮฺว่าจื้อ)
ภาษา: จีน, เวียดนาม, เกาหลี
ที่มา
ภาษา: ภาษาจีนโบราณ
มาจาก: ชื่อเขตปกครอง
ความหมาย: "ม้า"
หม่า ตามสำเนียงมาตรฐาน (จีนตัวย่อ: 马; จีนตัวเต็ม: 馬; พินอิน: mǎ) หรือ เบ๊ ตามสำเนียงฮกเกี้ยน หรือ แบ้ ตามสำเนียงแต้จิ๋ว แปลว่า "ม้า" เป็นชื่อสกุลจีน เป็นหนึ่งในชื่อสกุลที่แพร่หลายที่สุดในประเทศจีน และใน ค.ศ. 2006 ปรากฏว่า นิยมมากเป็นอันดับที่ 14 ในจีนแผ่นดินใหญ่ และอันดับ 1 ในกลุ่มจีนมุสลิม โดยเฉพาะชาวหุย (回族), ตงเซียง (東鄉族), และซาลา (撒拉族)
ผู้ใช้ชื่อสกุลนี้เป็นคนแรก คือ ลูกหลานของจ้าว เชอ (趙奢) ขุนนางจีนสมัย 300 ปีก่อนคริสตกาล โดยนำคำว่า "หม่า" มาจากชื่อ "หม่าฝู" (馬服; "เขตหม่า") อันเป็นชื่อเขตปกครองซึ่งปัจจุบันเป็นพื้นที่ทางเหนือของหานตาน (邯郸) ในเหอเป่ย์ (河北)
ส่วนชื่อสกุล "หม่า" นี้นิยมในหมู่มุสลิม เพราะเสมือนเป็นการถ่ายเสียงจากชื่อสกุลแบบอาหรับของพวกตน คือ "มุฮัมมัด" (อาหรับ: مُحمّد , [muħammad])
ช่วงราชวงศ์หมิง ปรากฏว่า จักรพรรดิเจิ้งเต๋อ (正德帝) มีสนมคนหนึ่งเป็นชาวอุยกูร์ ใช้ชื่อสกุลว่า "หม่า" ด้วย
หนูหิน

| หนูหิน ช่วงเวลาที่มีชีวิตอยู่: ปลายยุคไมโอซีน-ปัจจุบัน |
| --- | --- |

ตัวผู้วัยอ่อน
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
อันดับย่อย:: Hystricomorpha
วงศ์:: Diatomyidae
สกุล:: Laonastes Jenkins, Kilpatrick, Robinson & Timmins, 2005
สปีชีส์:: L.  aenigmamus
ชื่อทวินาม
Laonastes aenigmamus Jenkins, Kilpatrick, Robinson & Timmins, 2005


แผนที่การกระจายพันธุ์
หนูหิน (ลาว: ຂະຍຸ; ข่าหนู, ขะหยุ) เป็นสัตว์ฟันแทะชนิดหนึ่ง ที่เพิ่งได้รับการอนุกรมวิธานและค้นพบเจอเมื่อปี ค.ศ. 2005
หนูหินมีชื่อวิทยาศาสตร์ว่า Laonastes aenigmamus (เป็นภาษาละติน คำแรกมีความหมายว่า "ผู้อาศัยอยู่ในหิน" และคำหลังหมายถึง "หนูประหลาด" ) มีความยาวตลอดทั้งตัวประมาณ 40 เซนติเมตร มีรูปร่างคล้ายหนู มีขนปกคลุมลำตัวสีเทาเข้ม แต่มีหางเป็นพวงเหมือนกระรอก และเท้าเป็นพังผืดคล้ายอุ้งเท้าของเป็ด ส่วนเท้าหลังแผ่ออกกว้างเป็นรูปตัววี ทำมุมกับลำตัว  ทำให้เดินอุ้ยอ้ายเชื่องช้าและไม่สามารถป่ายปีนได้  มีหนวดยาวและนัยน์ตากลมมน  ออกหากินในเวลากลางคืน และไม่สามารถป้องกันตัวเองได้ ปัจจุบันพบในเขตภูเขาหินปูนแขวงคำม่วน ประเทศลาวเพียงแห่งเดียวเท่านั้น  และถือเป็นสิ่งมีชีวิตเพียงชนิดเดียวเท่านั้นที่อยู่ในสกุล Laonastes
หนูหินจัดได้ว่าเป็นซากดึกดำบรรพ์มีชีวิตชนิดหนึ่ง ที่ยังคงดำรงเผ่าพันธุ์มาจนถึงปัจจุบัน เนื่องจากสิ่งมีชีวิตชนิดอื่นในวงศ์เดียวกันนั้นได้สูญพันธุ์ไปหมดแล้วตั้งแต่เมื่อ 11 ล้านปีก่อน โดยมีหลักฐานเป็นซากดึกดำบรรพ์พบในมณฑลซานตง ทางตอนใต้ของประเทศจีน
หนูหินนั้นเป็นสัตว์ที่ชาวพื้นเมืองรับประทานเป็นอาหารโดยปกติอยู่แล้ว แต่ว่าเพิ่งจะมาเป็นรู้จักของชาวโลกในกลางปี ค.ศ. 2005 จากการบันทึกเทปวิดีโอของ เดวิด เรดฟิลด์ (David Redfield) นักวิทยาศาสตร์ชาวตะวันตกจากมหาวิทยาลัยฟลอริดาสเตต และ อุทัย ตรีสุคนธ์ นักดูนกชาวไทยที่ได้เข้าไปสำรวจสิ่งมีชีวิตที่นั่น แต่ว่าก่อนหน้านั้นในปี ค.ศ. 2004 ได้มีนักอนุรักษ์ธรรมชาติและนักสัตววิทยาชาวอเมริกันผู้หนึ่งได้พบกับหนูหินมาแล้ว จากการที่เป็นอาหารย่างไม้ขายในตลาดสดของแขวงคำม่วน ซึ่งเขาเชื่อว่าต้องเป็นสัตว์ชนิดใหม่อย่างแน่นอน
แหล่งข้อมูลอื่น

ข้อมูลที่เกี่ยวข้องกับ Laonastes aenigmamus ที่วิกิสปีชีส์
สำนักงานการบังคับใช้กฎหมายยาเสพติดแห่งประเทศฟิลิปปินส์

| สำนักงานการบังคับใช้กฎหมายยาเสพติดแห่งประเทศฟิลิปปินส์ Kawanihan ng Pilipinas Laban sa Droga |
| --- | --- |

อักษรย่อ: PDEA
ข้อมูลองค์กร
ก่อตั้ง: 7 กรกฎาคม, ค.ศ. 2002
หน่วยงานก่อนหน้า: ศูนย์ประสานงานป้องกันและปราบปรามยาเสพติดแห่งชาติ หน่วยบังคับใช้กฎหมายยาเสพติดของกรมตำรวจแห่งชาติฟิลิปปินส์ (PNP), สำนักงานสืบสวนแห่งชาติ (NBI) และสำนักศุลกากร (BOC)
งบประมาณรายปี: 869.096 ล้านเปโซฟิลิปปินส์ (ค.ศ. 2014)
โครงสร้างเขตอำนาจ
เขตอำนาจในการปฏิบัติการ: ฟิลิปปินส์
สำนักงานใหญ่: อาคารพีดีอีเอ ถนนเอ็นไอเอ นอร์ธไซด์ ศูนย์รัฐบาลแห่งชาติ บารังเกย์ปินยาฮัน ดิลิมัน เกซอนซิตี
 
ผู้บริหารหน่วยงาน: หัวหน้าผู้กำกับตำรวจ แอรอน เอ็น. อากีโน (เกษียณ), ปลัด / อธิบดี
หน่วยงานปกครอง: สำนักงานประธานาธิบดีฟิลิปปินส์
เว็บไซต์
pdea.gov.ph
สำนักงานการบังคับใช้กฎหมายยาเสพติดแห่งประเทศฟิลิปปินส์ (ฟิลิปปินส์: Kawanihan ng Pilipinas Laban sa Droga; อังกฤษ: Philippine Drug Enforcement Agency; อักษรย่อ: PDEA) เป็นหน่วยงานบังคับใช้กฎหมายนำ ที่รับผิดชอบในการป้องกัน, การสอบสวนและการต่อสู้กับยาเสพติดอันตราย รวมถึงควบคุมสารตั้งต้นและเคมีภัณฑ์ในประเทศฟิลิปปินส์ หน่วยงานนี้มีหน้าที่บังคับใช้บทบัญญัติทางอาญาและข้อบังคับแห่งสาธารณรัฐบัญญัติ ฉบับที่ 9165 (R.A. 9165) หรือที่รู้จักกันในชื่อสาธารณรัฐบัญญัติยาเสพติดอันตราย ค.ศ. 2002
สำนักงานการบังคับใช้กฎหมายยาเสพติดแห่งประเทศฟิลิปปินส์เป็นหน่วยงานติดอาวุธที่ดำเนินการของคณะกรรมการยาเสพติดอันตราย (DDB) ซึ่งหน่วยงานคณะกรรมการดังกล่าวได้กำหนดนโยบายและกลยุทธ์ในโครงการป้องกันและปราบปรามยาเสพติด ทั้งนี้ สำนักงานปราบปรามยาเสพติดแห่งประเทศฟิลิปปินส์ และคณะกรรมการยาเสพติดอันตราย อยู่ภายใต้การกำกับดูแลของสำนักงานประธานาธิบดีฟิลิปปินส์
ประวัติและอำนาจที่ได้รับมอบหมาย

เป็นเวลาสามสิบปี ที่สาธารณรัฐบัญญัติ ฉบับที่ 6425 หรือสาธารณรัฐบัญญัติยาเสพติดอันตราย ค.ศ. 1972 ได้เป็นแกนหลักของระบบการบังคับใช้กฎหมายยาเสพติดในประเทศฟิลิปปินส์ แม้จะมีความพยายามของหน่วยงานบังคับใช้กฎหมายต่าง ๆ บังคับเพื่อใช้กฎหมาย แต่ปัญหายาเสพติดเพิ่มขึ้นอย่างน่าตกใจที่มีเจ้าหน้าที่ตำรวจเข้าสู่วงโคจรด้วยการเก็บเงินค่ายาเสพติด อีกทั้งความสามารถในการทำกำไรของการค้ายาเสพติดผิดกฎหมายอยู่ในระดับสูง ประกอบกับกฎหมายที่มีอยู่ได้กำหนดบทลงโทษที่ค่อนข้างเบาแก่ผู้กระทำผิด จึงมีส่วนอย่างมากต่อความร้ายแรงของปัญหา